Επιθεωρητής Έιμς, τμήμα Σαν Φρανσίσκο.
Τι έγινε εδώ;
Κάλεσαν την Άμεση Δράση κι οι αστυφύλακες βρήκαν το πτώμα.
Δεν μιλάει κανείς απ' τους δυο.
Ο νεκρός είναι ο Μάρτιν Χέιγουντ.
Πρώην αστυνομικός.
Ύποπτος για τον φόνο του Τζόσουα Κιθ και του Ντρου Τέρνι στο Σαν Φρανσίσκο.
Ούτε λέξη.
Χειροπέδες.
Σταθείτε. Τι κάνετε;
Αυτός απλώς…
Παίρνω τον Μίτρι.
Θα σ' ακολουθήσω. Έρχομαι, μπαμπά μου.
Σ' αγαπώ.
Έιμς, τι τρέχει;
Ο Μάρτιν Χέιγουντ είναι νεκρός. Στο The Knock.
Τι σκατά; Τι έγινε;
Τον μαχαίρωσαν.
Ο Σριβ μεταφέρεται για ανάκριση.
Ούτε εκείνος ούτε η Πόπι μιλούν.
Κάτσε, στάσου. Ήταν εκεί η Πόπι; Είναι καλά;
Μια χαρά. Είναι… βασικά, σε σοκ.
Λοιπόν, κοίτα. Θα σε συναντήσω στα κεντρικά.
Κι άκου, ευχαριστώ που πήρες.
Τρίνι;
Τι; Τι έγινε;
-Άκου, αγάπη μου, πρέπει να βγω, εντάξει; -Τι;
Μόλις φύγω, θέλω να κλειδώσεις
-και να βάλεις τον συναγερμό. -Ναι, ξέρω.
Και θα στείλω μήνυμα στη μαμά ότι έπρεπε να βγω.
-Καλά. -Είσαι εντάξει;
Ναι. Έχω προπόνηση το πρωί, οπότε θα πάω για ύπνο.
Εντάξει. Δεν θ' αργήσω να γυρίσω. Θα 'χω το κινητό μαζί, εντάξει;
Οτιδήποτε χρειαστείς, προφανώς με παίρνεις.
Μπαμπά.
Ναι.
Μόνο πρόσεχε.
Σε παρακαλώ.
Μωρό μου, το υπόσχομαι, εντάξει;
Έλα μου δω. Το υπόσχομαι.
-Σ' αγαπώ. -Κι εγώ σ' αγαπώ.
Κλείδωσε τώρα.
-Κλείδωσε τώρα, σε παρακαλώ. -Εντάξει, έρχομαι.
ΑΣΤΥΝΟΜΙΑ ΟΟΥΚΛΑΝΤ
Γεια. Θέλεις να μου πεις τι συνέβη;
Σ' εσένα ή σ' εσένα με την επίσημη ιδιότητά σου;
Πάντα είμαι αστυνομικός, Ποπ.
Κι εγώ πάντα η κόρη του πατέρα μου.
Θα περιμένω τον δικηγόρο του.
Εντάξει.
Αν, όμως, ο Χέιγουντ έφτασε μέχρι το Όουκλαντ και το οικογενειακό σας μπαρ,
προφανώς δεν ήρθε να διαδώσει τον λόγο του Κυρίου.
-Γεια. -Πρόσεχε, ρε φίλε.
-Μας αφήνεις λίγο; -Ναι.
Πάμε να τα πούμε έξω.
Γεια.
Είσαι καλά;
Μου επιτέθηκε.
Με ακινητοποίησε.
Κι ο μπαμπάς εμφανίστηκε απ' το πουθενά και σήκωσε το μαχαίρι που πέταξα.
Σίγουρα σε κυνηγούσε.
Θα μας σκότωνε και τους δυο.
Είμαι σίγουρη. Έκανε να τραβήξει όπλο.
Δεν είναι αξιοποιήσιμο αυτό;
Μέχρι αηδίας.
Ήταν αυτοάμυνα.
Στάσου να πάω μέσα να δω τι μπορώ να κάνω. Όλα θα πάνε καλά.
Ο αστυφύλακας Σάντσεζ στη γραμματεία.
Να ο μπαμπάς.
Κάτσε. Τι συμβαίνει;
Γαμώτο.
Το περίμενα αυτό. Σύλληψη λόγω βάσιμου αιτίου.
Μπορούν να τον κρατήσουν 48 ώρες. Ακόμη και τις Πέμπτες είναι…
Η χειρότερη μέρα για κράτηση. Ίσως δεν δει δικαστή πριν απ' την Τρίτη.
Θα μεταφερθεί στη Σάντα Ρίτα, δηλαδή;
-Ακριβώς. -Γαμώτο.
Μαλακίες!
Καμία σχέση με την υπόθεση.
Κανείς σας δεν έχει υποστηρικτές, αλλά πολλούς εχθρούς.
Κάτι που θα βοηθήσει τον μπαμπά; Ο Μίτρι πήρε ήδη δυο φορές.
Όχι ακόμη, αλλά ο Έιμς τα κατάφερε με τα αρχεία του Χέιγουντ και τις κεραίες.
Δες εδώ.
Σ' ακολούθησε εδώ, απ' τη γέφυρα.
Και φαίνεται πως μας παρακολουθούσε όταν φύγαμε απ' το σπίτι του.
Με κυνηγούσε.
Ποπ,
βρήκα στίγματα σε κεραίες που τον τοποθετούν στην περιοχή
των φόνων του Τζόσουα και του Ντρου εκείνο το βράδυ.
Παραείναι προφανές, όμως.
Κάτι λείπει.
Η κεντρική γραμμή της Σέλτερ την επομένη των φόνων.
Γιατί διάολο να πάρει στη Σέλτερ;
Τι;
-Η Μάικα. -Γαμώτο.
Πάντα μου φαινόταν ύποπτη, Ποπ.
Εξού και τα προϊόντα της Σέλτερ στο σπίτι του Χέιγουντ.
Θέλω να επιβεβαιώσεις ότι τηλεφώνησε στη Μάικα.
Δεν μπορούμε να κατηγορούμε αυθαίρετα.
Ακόμη καλύτερα, να μαθαίναμε τι είπαν.
Καλά.
Θα βοηθούσε αν είχαμε πρόσβαση από μέσα.
-Ίσως έχει καμιά άκρη ακόμη ο Μάρκους. -Εντάξει.
-Γεια. -Μόλις μίλησα με τη Λίλιαν.
Τηλεφώνησε ο μπαμπάς απ' τη Σάντα Ρίτα το πρωί. Μια χαρά είναι.
Προσπαθεί να του στείλει τα φάρμακά του.
Πήρα άδεια. Πες μου τι θες να κάνω.
Θα πάω να τον δω αργότερα. Θες να έρθεις μαζί μου;
Όχι.
Σάιντι.
Όχι. Σε καμία περίπτωση δεν θέλω να δω έτσι τον μπαμπά.
Θα τον δω όταν γυρίσει στο σπίτι.
ΓΡΑΦΕΙΟ ΣΕΡΙΦΗ ΑΛΑΜΙΝΤΑ ΦΥΛΑΚΗ ΣΑΝΤΑ ΡΙΤΑ
Περάστε.
Ο επόμενος.
Πλησιάστε στο γραφείο.
Τι θες εσύ εδώ;
ΕΠΙΣΚΕΠΤΗΣ
Ήρθα να δω τον Σριβ.
Ό,τι κι αν συμβαίνει μ' εμάς τις δυο, ξέρεις ότι τον αγαπώ ακόμη.
Δεν σε ξέρω καθόλου.
Με ξέρεις.
Ο επόμενος!
Ο Μάρτιν Χέιγουντ. Εκείνος σκότωσε τον Τζόσουα;
Ο επόμενος!
Περάστε από δω.
Δεν αντέχω να σε βλέπω εδώ μέσα.
Θα έμενα, αρκεί να σωθείς εσύ.
Μην το λες αυτό, μπαμπά μου.
Ήρθε να με δει η Μάικα.
Την είδα.
Άσ' τη να πει την ιστορία της.
-Δεν την εμπιστεύομαι. -Όχι για εκείνη. Για σένα.
Δες τι έχει να πει.
Μην τη συγχωρέσεις.
Μην την καταλάβεις, μην την εμπιστευτείς, αλλά πρέπει…
πρέπει να βάλεις ένα τέλος σ' αυτό.
Δεν θέλω να της ανοίξω την πόρτα να ξαναμπεί στη ζωή μου.
Άκουσέ με, κοριτσάκι μου.
Έχω κάνει λάθη. Μεγάλα και μικρά. Το ίδιο κι εσύ.
Μα τα σέρνεις πίσω σου σ' όλη σου τη ζωή.
Για όλα όσα έχεις κάνει φταίει ο χρόνος που έκανα φυλακή.
Που σ' εγκατέλειψα.
-Μπαμπά μου… -Απλώς…
Σκοτώνοντας εκείνο τον άντρα, σ' έσωσα.
Θα τον σκότωνα ένα εκατομμύριο φορές, αν έτσι απάλαινα λίγο τον πόνο σου.
Θέλω, λοιπόν, ν' αναρωτηθείς…
τι ήταν εκείνο που έκανε τη Μάικα αυτή που είναι;
Αν δεν ακούσεις τη μεριά της, θα είναι το νέο βαρίδι που θα κουβαλάς.
Μην αντικαθιστάς ένα βάρος μ' ένα άλλο.
Με πιάνεις;
Θεέ μου, πόσο σ' αγαπώ.
Όχι αγγίγματα.
Σέι, εδώ Μάρκους Κίλεμπρου.
Γεια σου, Μάρκους. Πώς πάει;
-Άκου, θέλω τη βοήθειά σου σε κάτι. -Εντάξει.
Την επομένη των φόνων του Τζος και του Ντρου έγινε μια κλήση.
Στις 8:07 το πρωί. Στην κεντρική γραμμή της Σέλτερ.
Πρέπει να μάθω πού πέρασες την κλήση, κατάλαβες;
Εντάξει, στις 8:07 π.μ.
-Θα δω τι μπορώ να κάνω. -Ευχαριστώ.
Τα λέμε σύντομα.
Δεν του άξιζε αυτό.
Ένα ψέμα που είπε η Μάικα πολύ προτού καν τον γνωρίσει οδήγησε στον θάνατό του.
Δεν έχουν νόημα οι απαντήσεις αν δεν το παραδεχτεί αυτό.
Ή την εμπλοκή της.
Μια απλή απάτη κατέστρεψε έξι ζωές.
Του Τζος, του Ντρου, της Ρόουζ, του Χολτ, του Ραμόν.
Ακόμη κι εκείνου του παλαβού, του Χέιγουντ.
Επτά…
αν δεν βγάλουμε τον πατέρα απ' τη φυλακή.
Οκτώ, μαζί με τη δική της.
Η Σέλτερ παλεύει.
Κι αν είναι η αγριόγατα που πιστεύω…
ΕΚΔΗΛΩΣΕΙΣ - ΑΝΑΒΑΛΛΟΝΤΑΙ
της απομένει άλλη μία απ' τις εννιά ζωές της.
Θέλω να παραδεχτεί τα ψέματά της.
Να την ακούσω να αναλαμβάνει την ευθύνη.
ΑΠΟ ΤΙΣ ΣΤΑΧΤΕΣ - ΜΑΪΚΑ ΚΙΘ ΑΚΥΡΩΝΕΤΑΙ
ΠΟΠΙ ΠΑΡΝΕΛ
Αυτό θερίζεις, Μάικα.
Τι θέλεις, Πόπι;
Γιατί έκλεψες τη ζωή της Ρόουζ;
Έχτισες την αυτοκρατορία σου στην πλάτη της.
Της έκλεψες τη φωνή. Έσβησες τ' όνομά της.
Τι υποκρίτρια.
Θες να μιλήσουμε για σβησμένα ονόματα; Ενώ εσύ;
Μετακόμισες στη Νέα Υόρκη κι έκοψες κάθε δεσμό με τις ρίζες, με την οικογένειά σου.
Γιατί άλλαξες το όνομά σου από Σκόβιλ όταν έγινες δημοσιογράφος;
Κράτησα το Παρνέλ για να νιώθω κοντά στη μητέρα μου.
"Πόπι Παρνέλ".
Όλοι υποκλίνονται σ' αυτό το όνομα.
-Αυτό είναι ψέμα. -Είχε δίκιο ο Ίνγκραμ.
Ήξερε ότι δεν θα μπορούσες να δεσμευτείς ποτέ σ' εκείνον. Μόνο στον εαυτό σου.
Γι' αυτό είσαι μόνη.
Όπως κι εγώ.
Πω πω.
Η Ρόουζ μού είπε ότι θα πάλευες σαν παγιδευμένο ζώο αν στριμωχνόσουν.
Ποιος άλλος θα το κάνει για μένα;
Δεν ήταν όλα ψέματα.
Δεν είχα οικογένεια.
Η βιολογική μου οικογένεια μ' εγκατάλειψε.
Μα ο Σριβ ήταν…
σαν πατέρας μου.
Κι εσύ, σαν αδελφή μου.
Ένιωθα ασφαλής μαζί σας.
Έχεις ιδέα τι σήμαινε για μένα αυτό;
Με αποδεχόσασταν όπως ήμουν.
Πίστευα πως είχαμε βρει μια οικογένεια μεταξύ μας.
Ξέρεις, όμως, αυτό κυνηγώ μια ζωή.
Ψάχνω παντού να…
το βρω αυτό.
Μην προσπαθείς να με χειραγωγήσεις.
Να τη πάλι εκείνη η μάσκα.
-Δεν φοράω μάσκα. -Κι όμως.
Την είδα την πρώτη φορά στη Νέα Υόρκη,
όταν ξόδεψα ό,τι είχα και δεν είχα για να σε βρω.
Όταν μου έδωσες το χειρόγραφό σου.
Το χειρόγραφο της Ρόουζ.
Σε είδα με τους καινούριους φίλους σου.
Τους θεωρούσες καλύτερούς μου. Καλύτερους κι από σένα!
Με τα φτηνοπάπουτσά σου και την ψευτοπροφορά σου. Το παρελθόν σου.
Το πρόσωπό σου φώναζε κατωτερότητα
και ντρεπόσουν για μένα.
Με αιφνιδίασες.
Θυμήθηκες ότι μ' αγαπούσες μόνο όταν έφυγαν οι φίλοι σου.
Είδα τον πραγματικό σου εαυτό εκείνη τη μέρα! Τη φιλόδοξη!
Άλλαζες συμπεριφορές αναλόγως με ποιον ήσουν.
Ένα διαφορετικό πρόσωπο για τον καθένα.
Εγώ, όμως, και πάλι σ' αγαπούσα.
Δεν έχεις την παραμικρή ιδέα
πώς ήταν για μένα σ' εκείνο τον κόσμο.
Την παραμικρή ιδέα.
Κι έχεις δίκιο.
Πράγματι μοιάζουμε.
Είμαστε επιζήσασες.
Αντίθετα μ' εσένα, όμως, εγώ επιβίωσα χωρίς να διαλύω τους πάντες γύρω μου.
Χρησιμοποιείς τους ανθρώπους, Μάικα.
Όπως χρησιμοποίησες και τον Μάρτιν Χέιγουντ.
Ορίστε;
Τηλεφώνησε στην κεντρική γραμμή της Σέλτερ την επομένη των φόνων.
Τι κάθεσαι και λες; Εγώ ήμουν στο σπίτι.
Έβαλες τον Χέιγουντ να σκοτώσει τον Τζος για να προστατευτείς.
Ακόμη πιστεύεις πως είχα κάποια ανάμειξη;
Θεέ μου.
Να πιστεύεις ότι θα του έκανα κακό…
Ακόμη με υποπτεύεσαι.
Δεν το θέλω. Αλλά ναι.
Ήσουν στον γάμο μου.
Κι εσύ στον δικό μου.
Θα σου δώσω όσες απαντήσεις θες.
Μαγνητοφώνησέ με.
Θα αποκαταστήσουμε την αλήθεια.
Έλα. Μόλις με πήρε η Σέι.
Έστειλε τα τηλεφωνικά αρχεία της Σέλτερ.
Ρίξε μια ματιά στο κινητό σου.
Μια ομολογία θα μας διευκόλυνε, αλλά ναι, μπορώ να το χρησιμοποιήσω.
Μάρκους, θα σε πάρω εγώ.
Έγινε.
Τι σκατά κοιτάτε;
Λοιπόν, Μάικα, ποια ήσουν προτού γνωριστούμε;
Από πού ξεκίνησαν όλα;
Η μητέρα μου, η Φον… Έτσι την έλεγαν.
Πού βρίσκεται;
Πέθανε. Προ πενταετίας.
Ήταν ζωντανή τόσα χρόνια;
Αν μπορείς να το πεις έτσι.
Είχα να τη δω ή να την ακούσω πάνω από 15 χρόνια.
Βρήκαν το πτώμα της κοντά στον ποταμό Ράσιαν.
Φυσικά αίτια, από μακροχρόνια κατάχρηση ναρκωτικών.
Απλώς αποκοιμήθηκε κάτω από μια σεκόγια.
Βρήκαν…
τη φωτογραφία της συγγραφέως του Απόβλητο στο σουτιέν της.
Κι είχε γράψει επάνω "η κόρη μου".
Η αστυνομία με βρήκε μέσω του εκδότη μου.
Λυπάμαι.
Κι ο πατέρας σου;
Οποιοσδήποτε, πιθανώς.
Η Φον λάτρευε τους ελληνικούς μύθους.
Μου τους διάβαζε. Από τις ελάχιστες όμορφες αναμνήσεις μου από εκείνη.
Κι όταν ρωτούσα για τον πατέρα μου έλεγε
"Οι θεές δεν χρειάζονταν άντρες για να γεννήσουν κόρες".
-Της το έσκασες; -Αναγκαστικά.
Από μικρή ήξερα ότι έπρεπε να ξεφύγω.
Το δοκίμαζα περιοδικά, να δω αν θα πρόσεχε ότι οι απουσίες μου μεγάλωναν,
αλλά δεν το πρόσεχε.
Ήμουν μόνη σ' εγκαταλειμμένο κτίριο κοντά στο ταχυδρομείο του δυτικού Όουκλαντ.
Και κρυβόμουν σ' ένα ψευδοπάτωμα για να κοιμάμαι.
Την τελευταία φορά που γύρισε ήταν για μένα.
Ήταν ένας τύπος μαζί της.
Και το 'βαλα στα πόδια προτού μάθω τι σήμαινε αυτό για μένα.
Δεν ήταν δύσκολο να μαντέψω.
Πού πήγες;
Στο πάρκο Μπούσροντ. Εκεί κοιμόμουν.
Κι είδα εσένα και τις αδελφές σου με τον Σριβ.
Κι ένας σκύλος έβγαλε το λουρί κι έτρεξε προς το μέρος σας,
κι εγώ ήμουν στο πολύζυγο.
Ο Σριβ είδε τον σκύλο, σας έβαλε και τις τρεις στο συρματόπλεγμα
και σας είπε να σκαρφαλώσετε στην κορυφή.
Φώναζε "Συνεχίστε ν' ανεβαίνετε, να μη σας φτάσει!"
Το θυμάμαι αυτό.
Δεν το έχω ξεχάσει ποτέ.
Μόλις το είχα σκάσει από κάποια που δεν ήξερε πώς να με προστατεύσει
κι είδα ότι το ένστικτό του δεν ήταν για τον ίδιο, αλλά για εσάς τις τρεις.
Αυτό ήθελα κι εγώ.
Ήθελα να νιώσω προστατευμένη. Ασφαλής.
Για λίγο καιρό το κατάφερα.
Με τον Τζόσουα.
Πώς θα γίνει, λοιπόν;
Είστε τυχεροί που μόλις έπλυνα τα χέρια μου.
Γεια σου, Τ.
Γεια!
Κάτσε. Τι κάνεις εδώ;
Είπα να σου κάνω έκπληξη.
Φέρ' τη μου εδώ. Ήρθαν κάτι ξαδέλφια μου από Ατλάντα.
Έχω καιρό να τους δω. Θα τους ξεναγήσω.
-Θες να έρθεις; -Ναι. Ευχαρίστως.
Οι γονείς μου θα γυρίσουν σε κάνα δίωρο, οπότε…
Τέλεια.
-Εκείνοι είναι; -Ναι, εκείνοι.
Γεια!
-Τώρα θα γνωρίσω κι εγώ τους δικούς σου. -Ακριβώς.
-Έλα. -Γεια. Έχεις ένα λεπτό;
-Ναι. Μόλις έφυγε η Μάικα. -Πού είσαι;
Στο Όρφεουμ.
Της πήρα συνέντευξη.
-Πήρα τα τηλεφωνικά αρχεία της Σέλτερ. -Και;
Απ' ότι φαίνεται,
ο Μάρτιν Χέιγουντ τηλεφώνησε στη γραμμή της Άιβι Άμποτ την επομένη των φόνων.
-Σοβαρολογείς; -Ναι.
Άκου κι αυτό. Συνέκρινα τα τηλεφωνικά αρχεία του Μάρτιν
με της Άιβι, και τους δείχνουν μαζί
σε μια αποθήκη στο Βαλέχο το πρωί των φόνων του Τζόσουα και του Ντρου.
Αν ισχύει αυτό, απαλλάσσεται η Μάικα.
Στάσου. Χρειαζόμαστε αποδείξεις ότι σχεδίασαν τους φόνους μαζί.
Αν η Άιβι έκλεψε τον κωδικό
για το μπαούλο του Τζος, ίσως του έδωσε το όπλο του.
Ναι.
Κοίτα. Στείλε μου τη διεύθυνση της αποθήκης. Θα πω στη Νόα
να ψάξει για βιντεοληπτικό υλικό.
Έγινε. Να μας συναντήσει στο θέατρο.
-Έρχομαι προς τα κει. Τα λέμε σύντομα. -Εντάξει.
-Γεια. -Γεια.
Δεν θα το πιστέψετε αυτό. Τον πιάσαμε στα πράσα. Μάρτιν Χέιγουντ.
Σε βίντεο απ' την αποθήκη στο Βαλέχο. Και δείτε ποια είναι μαζί του.
Ρε τους κερατάδες!
Δολοφόνησε τον φίλο μου.
Θέλω να είμαι μπροστά όταν συλληφθεί.
Ο Τζος ήταν φίλος μου…
και τον αγαπούσα.
Τι εννοείτε;
Άιβι Άμποτ, συλλαμβάνεσαι
για τους φόνους του Τζόσουα Κιθ και του Ντρου Τέρνι.
-Πίσω τα χέρια σας. -Έχεις δικαίωμα να μη μιλήσεις.
Ό,τι πεις θα χρησιμοποιηθεί εναντίον σου στο δικαστήριο.
Τι συμβαίνει;
Άιβι; Τι γίνεται;
Τι…
Μάικα…
Τι συμβαίνει;
Βρήκαμε βίντεο με την Άιβι να συναντά τον Μάρτιν Χέιγουντ
το πρωί του φόνου του συζύγου σου.
Δεν βγάζει άχνα.
Θέλει να μιλήσει μαζί σου πρώτα.
Δεν θέλω ν' ακούσω ούτε λέξη απ' το στόμα της.
Μάικα, ο πιο σίγουρος τρόπος για καταδίκη είναι η ομολογία.
Μπορείς, Μάικα.
Για τον Τζος.
Θέλω μόνο να μάθω γιατί.
Δεν μου άφησες επιλογή.
Βλέπεις, η Ρόουζ είπε τα πάντα στον Τζος.
Κι ο Τζος δεν ήθελε να ζει ένα ψέμα.
Η αποκάλυψη της αλήθειας για σένα θα κατέστρεφε εσένα, τη Σέλτερ.
Δεν θα το επέτρεπα αυτό.
Ο Χέιγουντ είχε τα δικά του με τον Τζόσουα εξαιτίας του ντοκιμαντέρ του.
Δεν δυσκολεύτηκα να τον πείσω.
Εντάξει.
Είχα επενδύσει χρόνια στην οικοδόμηση της Σέλτερ.
Έβαλα δικά μου λεφτά κι ό,τι είχα για να πετύχει.
Ο Τζος έφτασε στην ώρα του.
Μόνος.
Ήταν η ευκαιρία μου ν' αλλάξω το μέλλον.
Να μπω κι εγώ στην ιστορία της Σέλτερ.
Και ήθελα να γίνει σωστά.
Το σχέδιο ήταν τέλειο.
Ο συνδυασμός του μπαούλου, το όπλο του Τζος.
Τα είχαμε σκεφτεί όλα.
Μόνο ένα πράγμα δεν περιμέναμε.
Γαμώτο!
Γαμώτο.
Τα έκανες όλα αυτά για να με προστατεύσεις;
Για να προστατεύσεις τη Σέλτερ;
Είσαι απίστευτη.
Ακόμη δεν με βλέπεις.
Σκέφτηκα να το ακυρώσω όταν αποφάσισες να βγεις για φαγητό
με την Πόπι.
Γιατί σε ήθελα εκεί.
Θα σκοτώναμε τον Τζος
και μετά θα σκοτώναμε εσένα.
Υποτίθεται πως θα ήμασταν οι δυο μας μαζί.
Θεέ μου… Όταν ήμασταν μόνο οι δυο μας τίποτα δεν ήταν ακατόρθωτο.
Γιατί πίστευα…
πίστευα όλα όσα έλεγες.
Σ' εμπιστευόμουν.
Σου έδωσα τα πάντα.
Σου έδωσα τα λεφτά μου. Σου έδωσα τον χρόνο μου.
Σου έδωσα τη ζωή μου.
Μάτωσα για σένα.
Σ' αγαπούσα!
Σ' αγάπησα περισσότερο απ' οποιονδήποτε στη ζωή μου!
Ο Τζος δεν θα μπορούσε ποτέ να το καταλάβει αυτό! Μα ποτέ!
Αν σε σκότωνα… θα σε είχα σώσει.
Θα είχες γίνει μάρτυρας.
Ξέρεις κάτι; Δεν σου αξίζει η Σέλτερ.
Ούτε σου αξίζει όλη η αγάπη που σου δώσαμε.
Δεν σου αξίζει η αφοσίωση κι ο σεβασμός που σου δώσαμε!
Γιατί είσαι μια απατεώνισσα. Τα ψέματά σου μας έφεραν εδώ!
Κι ελπίζω να μη σου μείνει τίποτα!
Κι ελπίζω να μη σου μείνει κανένας!
Κανένας!
Κανένας απολύτως!
Εγώ είμαι ο ακρογωνιαίος λίθος της ζωής μου!
Θα ξαναχτίσω τη ζωή μου, θα ξεκινήσω απ' την αρχή!
Τούβλο το τούβλο. Τούβλο το τούβλο.
Από το χάος της θλίψης μου.
Τούβλο το τούβλο. Τούβλο το τούβλο.
Μάικα;
Μάικα.
Προσπάθησες να με προειδοποιήσεις.
Ότι θα ανακαλύπταμε περισσότερα απ' όσα θα θέλαμε.
Και τώρα, με τη συνέντευξη, θα τ' ανακαλύψει κι όλος ο κόσμος.
Κοίτα…
Κανένα παιδί δεν θα έπρεπε ποτέ να υπομείνει όσα υπέμεινες εσύ.
Λυπάμαι για ό,τι σου συνέβη.
Μα κι η Ρόουζ ήταν "απόβλητο", όπως κι εσύ.
Αν το αφήσω να περάσει έτσι,
σημαίνει πως ο δικός σου πόνος ήταν σημαντικότερος από τον δικό της.
Δεν γίνεται αυτό.
Το ξέρω.
"Όταν βρεις εκείνο το κομμάτι πεζοδρομίου στον πρωινό ήλιο
και περάσει μια σκιά κάποιου που πρέπει να σ' αποφύγει…"
"…ξέρεις τουλάχιστον πως ακόμη υπάρχεις".
Οι πρώτες αράδες από το Απόβλητο.
Οι αράδες της Ρόουζ.
Σ' αγαπώ.
Και πάντα θα σ' αγαπώ.
Δεν ήξερα πώς αλλιώς να το κάνω.
Κι εγώ σ' αγαπώ.
Όταν σκεφτόμαστε πράγματα που μεταλαμπαδεύονται από γενιά σε γενιά,
συχνά σκεφτόμαστε τα φυσικά χαρακτηριστικά.
Ίσως έχεις τα μάτια της μητέρας σου ή το χαμόγελο του πατέρα σου.
Ίσως σκεφτόμαστε τα οικογενειακά κειμήλια.
Πολύτιμα αντικείμενα, που συλλέγουμε και αφήνουμε στους επόμενους.
Μα μπορούμε επίσης
να κληρονομήσουμε και τον πόνο τους.
Τα λάθη τους.
Τα ψυχικά τους τραύματα.
Κι ο πόνος του παρελθόντος συχνά γράφει το μέλλον μας προτού καν καταλάβουμε πώς.
Σαν άλλη σιωπηλή αδιάλλακτη τιμωρία.
Έχω μιλήσει για τη χρονιά που έχει προσδιορίσει όλη μου τη ζωή.
Τη χαμένη μου χρονιά.
Έχουν περάσει τριπλάσια χρόνια από εκείνα, και ιδού.
Πάντα οι επιλογές μου,
οι συνέπειες για τις επιλογές μου.
Οι συνέπειες των φόνων ήταν πολύ εκτεταμένες.
Η Σέλτερ έχει καταστραφεί.
Και το φως της αλήθειας έχει φτάσει στις σκοτεινές της γωνιές.
Την πορεία της Μάικα Κιθ από δω και πέρα
θα τη δείξει ο χρόνος.
Μα θα τολμήσω να εικάσω πως η αλήθεια θα τη λυτρώσει.
"Είμαστε άνθρωποι με ουσία.
Με σάρκα και οστά.
Με ίνες και υγρά.
Είμαστε αόρατοι μόνο όταν οι άλλοι αρνούνται να μας δουν".
Κι εγώ θα προσθέσω…
όταν αρνούμαστε να δούμε τον εαυτό μας.
Δυστυχώς, ο κόσμος είναι γεμάτος με αόρατες ψυχές.
ΕΠΑΝΕΞΕΤΑΣΗ ΠΟΠΙ ΠΑΡΝΕΛ
Η Ρόουζ Γκιλ ήταν αόρατη σ' ολόκληρη τη ζωή της.
Ξέρουμε πλέον ότι ήταν τα δικά της λόγια,
οι δικές της εμπειρίες που ενέπνευσαν χιλιάδες.
Λόγια που η Μάικα οικειοποιήθηκε.
ΙΔΙΟΚΤΗΣΙΑ ΡΟΟΥΖ ΓΚΙΛ
Γιατί πήρες τα ημερολόγια της Ρόουζ;
Όταν έπιασαν τη Ρόουζ και τον Χολτ,
πήρα το σακίδιό της για να της το φυλάξω, να το έχω μαζί μου.
Κι όταν το άνοιξα, βρήκα όλα τα γραπτά, τα σκίτσα της, τη ζωή της.
Ήξερα ότι ήταν ξεχωριστή. Το ένιωθα.
Και ήξερα πως αυτή ήταν η διέξοδός μου.
Μα ήταν ένα ψέμα.
Ποτέ δεν περίμενα το βιβλίο να ταρακουνήσει τον κόσμο.
Ξεπέρασε κάθε προσδοκία μου.
ΑΔΕΛΦΗ ΑΠΟ ΑΛΛΟ ΠΑΤΕΡΑ
Μα ο μόνος τρόπος να επανορθώσω γι' αυτό που είχα κάνει στη Ρόουζ,
να εξιλεωθώ για την κλοπή, ήταν να κάνω καλό.
Και όντως, βοήθησα περισσότερους απ' όσους πλήγωσα.
Αυτό δεν αρκεί, Μάικα.
Πρέπει να αρκεί.
Μα τώρα ο κόσμος ξέρει το όνομα της Ρόουζ Γκιλ.
Μου είπε, με δικά της λόγια, τι σήμαινε αυτό.
Η Μάικα μού επέστρεψε τα ημερολόγιά μου.
Ήταν σαν να ξανάσμιγα μ' έναν παλιό φίλο.
Είδα πώς ήμουν, πόση πρόοδο έχω κάνει.
Μπορώ ν' ανασάνω ξανά.
Η αλήθεια αποκαλύφθηκε.
Το ίδιο κι εγώ.
Πιθανώς δεν θα την ξαναδώ ποτέ,
αλλά πάντα θα μας συνδέει…
η ιστορία…
κι όλα όσα ξεπεράσαμε ως παιδιά.
Τη Μάικα Κιθ από την άλλη,
ποτέ δεν την είδαν γι' αυτό που ήταν πραγματικά.
Ούτε οι αφοσιωμένοι θαυμαστές της…
ούτε καν η πιο στενή της φίλη.
Μα οι ιστορίες που λέμε για εμάς έχουν επιπτώσεις.
Εμείς οι προνομιούχοι, που έχουμε ένα βήμα,
γιατί να σπαταλάμε τις φωνές μας σ' έναν μύθο;
ΟΟΥΚΛΑΝΤ ΚΑΠΣΤΟΟΥΝ
Μια ολόκληρη ζωή
δημιουργούσα την εικόνα της Πόπι Παρνέλ.
Επέλεξα ένα επώνυμο που με συνέδεε με τη μητέρα μου
και με διαφοροποιούσε από την οικογένεια που με μεγάλωσε.
Τους Σκόβιλ.
Ο δικός μου μύθος, όμως,
δεν με βοηθά σε κάτι πια.
Όσο πιο μακριά έτρεχα,
τόσο απομακρυνόμουν από τη δική μου αλήθεια.
Άφησα τον πόνο να με προσδιορίζει.
Μα τώρα επιστρέφω πίσω.
ΑΡΧΕΙΟ ΓΕΝΝΗΣΗΣ ΙΑΤΡΙΚΟ ΚΕΝΤΡΟ ΟΟΥΚΛΑΝΤ ΚΑΪΖΕΡ
ΤΕΚΝΟ - ΠΟΠΙ ΠΑΡΝΕΛ
ΟΝΟΜΑ ΠΑΤΡΟΣ ΑΛΕΞΑΝΤΕΡ ΜΑΪΚΛ ΤΡΟΪ
ΠΑΤΡΙΚΟ ΟΝΟΜΑ ΜΗΤΡΟΣ ΕΛΙΝΟΡ ΣΟΥΖΕΤ ΠΑΡΝΕΛ
ΕΠΑΓΓΕΛΜΑ ΠΑΤΡΟΣ - ΜΟΥΣΙΚΟΣ
Ακολουθώ την καρδιά μου πίσω στο Όουκλαντ.
Σε μια οικογένεια που πάντα θα πορεύεται μαζί μου.
Κι εγώ είμαι ελεύθερη να πορεύομαι μαζί της.
Όπως έγραψε ο Έλισον…
"Όταν ανακαλύψω ποιος είμαι,
θα είμαι ελεύθερος".
Εκείνα τα λόγια
με διδάσκουν πώς να επιστρέψω σπίτι.
Πώς να δω τον εαυτό μου.
Και πώς να είμαι ορατή
σε εκείνους που έχουν πραγματικά σημασία.
Γι' αυτό… σας ευχαριστώ για την ακρόαση.
Είμαι η Πόπι Σκόβιλ…
και θα σας πρότεινα να επανεξετάσετε.
Υποτιτλισμός: Εύα Τανταλίδου